**VIEGLATLĒTIKAS NODAĻA**

Nodaļa atvērta 1956. gadā, pirmā trenere Maiga Lagzdiņa. Pēc tam jaunos vieglatlētus trenējuši Guntis Freimanis, Juliāns Skarainis, Alberts Leimanis, Andra Saulgrieze, Dainis Lodiņš, Silvija Vidovska, Ervīns Melngalvis, Sandra Timma - Izraelsena, Dzintra Vaivade, Normunds Ķīvītis, Sandis Bralītis, Ilze Prūse (Skrundā), Daina un Edgars Brūveri, Vaclovs Svažs (Rudbāržos), Roberts Blumbergs.

Darbu nodaļā turpina Ieva Skurule, Ilze Stukule, Aija Lancmane, Saila Jansone,Zane Andersone - Brantevica, Sintija Grišule un Uģis Jocis.

PSRS laikā Republikas izlasēs startējuši Spodra Riekstiņa, V.Vanaga, A.Juhņevičs, G.Krūmiņš, Edgars Brūveris, Irīna Markova-Eida, Inga Zīlēna.

1984. g. Olimpiskajām spēlēm Losandželosā gatavojās lodes grūdējs Jānis Bojārs, bet politisko intrigu dēļ tajās nevarēja piedalīties.

Šķēpmetējs JurisRiets un diskametēja S.Riekstiņa vairākkārt izcīnījuši medaļas Vissavienības sacensībās.

Latvijas Skolēnu sporta spēlēs veiksmīgi startējuši Uldis Komarovskis, Andris Peskops, Ainārs Rozenbergs, Raimonds Grīniņš, Irēna Babarikova, Ilze Pucena-Stukule, Aija Barkāne-Lancmane, Sniedzīte Dūdiņa, Andris Doniņš, Ieva Vaivade, Ivars Heidemanis

Nodaļas absolvents Guntis Osis 1988. gadā izcīnīja olimpisko bronzas medaļu bobslejā. Arī Jānis Miņins, sportas skolas absolvents, ir 2002. gada Pasaules junioru čempionāta bronzas medaļas ieguvējs, 2004. gadā Pasaules čempions junioriem divnieku un četrnieku ekipāžās. Viņš 2008. gadā izcīnīja Eiropas čempiona titulu četriniekos, bet 2009. gadā bronzas medaļu Pasaules čempionātā. Startēja ziemas Olimpiskajās spēlēs Turīnā 2006. gadā.

1994. gadā Baiba Blumberga sasniedza republikas rekordu septiņcīņā.

2000. gadā Pasaules junioru čempionātā Inga Kožarenoka izcīnīja sudraba medaļu šķēpamešanā, kā arī piedalījās Sidnejas Olimpiskajās spēlēs. 2008. gadā Olimpiskajās spēlēs Pekinā startēja Ingus Janevics 50 km soļošanā.

Treneris Roberts Blumbergs Eiropas veterānu čempionātā 2002. gadā izcīnīja sudraba medaļu lodes grūšanā, 2004. gadā zelta medaļas lodes grūšanā un diska mešanā.

2008. gadā Pasaules junioru čempionātā Bidgoščā škēpa mešanā startēja Uģis Svažs, bet 2010. gadā Pasaules jaunatnes čempionātā Lillē septiņcīņā startēja Krista Paula Zaķe /Lepere/.

Eiropas čempionātā krosā 2012. gadā Latvijas izlases sastāvā startēja Uģis Jocis un Anete Midrijāne. Uģis Jocisstudējis Vičitas Universitātē ASV, sekmīgi turpina sportista gaitas – ir Latvijas izlases dalībnieks. Uģis ir desmitkārtējs Latvijas čempions, un viņam pieder 3 Latvijas rekordi telpās – jūdzesskrējienā, 2000m un 3000m. 2020. gadā U.Jocis ir izcīnījis Latvijasč empiona titulu 3000 m skrējienā telpās, 10000 m skrējienā un 5000 m skrējienā stadionā, un 8 km krosā.

Latvijas junioru un jauniešu izlasēs startējuši Mārtiņš Ruņenieks, Kristaps Upenieks, Kristaps Abersons, Edgars Ziņģis, Zane Grīnberga, Anna Abersone, Zane Andersone, Niks Samauskis, Santa Mūrniece, Krista Paula Zaķe/Lepere/, Krista Brasla, Kristīne Grīnberga, Agnija Putniņa, Auce Mūrniece, Monta Jankovska, Ērika Jēkabsone, Aleksis Gailītis / 2024. gadā startēja Pasaules U20 čempionātā trīssoļlēkšanā, 2023. gadā EYOF/, Mikus Pētersons, Kristians Skuruls, Lelde Mieze, Ādams Ķesters, Emīls Līdaka, Ralfs Zazerskis, Lauris Grīniņš, Niks Maulis un Roberts Sorokins, Sanija Robežniece, Nikola Bērziņa, Janita Antipina, Aleksandrs Vaskops, Alise Robežniece, Beāte Buka – viņa 2024. gadā Eiropas U18 čempionātā Banska Bistricā /Slovākija/ izcīnīja 12.vietu 200 m skrējienā.

No 1965. gada tiek organizēts ‘’Kuldīgas kauss’’ vieglatlētikā telpās, bet kopš 2008. gada, kad uzcēla vieglatlētikas manēžu – šīs sacensības ir ieguvušas lielu popularitāti un tagad tajās piedalās jaunie sportisti no Lietuvas, Igaunijas, arī Itālijas un Latvijas sporta skolām. Kopš 2020. gadā šīs sacensības veltītas trenera Alberta Leimaņa piemiņai.

Sporta skolas vieglatlēti ir iesaistījušies EAP /European Athletic Promotion/, lai veiksmīgi organizētu starptautiskās sacensības – Kuldīgas Katrīnas kauss, kas notiek kopš 2011. gada.